### Как да изберем качествен въздушен филтър?



Всички въздушни филтри се конструират и произвеждат в съответствие с конкретния тип двигател и неговите характеристики. Вземат се в предвид също периодичността на обслужване и мястото на монтаж под капака на двигателя. Т.е. за всяка марка и модел автомобил въздушният филтър е различен. Това трябва да се има в предвид при закупуването и смяната на въздушен филтър.


За да се защити добре двигателят и в него да постъпва само пречистен въздух, филтъра трябва да е качествен. Визуално е трудно да се определи качеството на един филтър, но все пак има няколко изисквания, които е добре да спазите:


* Гофрираната хартия да е много нагъната - т.е. площта на хартията да е максимално много. Това е необходимо, защото замърсяванията се задържат на повърхността на хартията и колкото е по-голяма тази площ, толкова филтъра е по-ефективен.
* На самите гънки на филтъра се поставят вложки за равномерно разпределение на гофрираната повърхност и да се педотварти 
слепването им.
* На външната повърхност на хартията се правят спирални пътечки от лепило, с цел да се предотвартят вибрациите на гофрирания елемент,
които се получават при пулсацията на всмуквания от двигателя въздух. Тези вибрации са опасни, защото при тях е възможно хартията да се допира до мрежата и да се протрие, а филтърът да стане неработоспособен.


